Industrial Engineer 2 &lpar;6&rpar; - WA
Chipton-Ross is seeking 6 Industrial Engineer 2's located in Everett, WA. Gedenknote van Mandela vroeg onthul | Netwerk24
Gedenknote van Mandela vroeg onthul
Deur Vida Booysen 13 Junie 2018 17:16
Só lyk die agterkant van die R5-munt wat as deel van die Mandela-eeufeesviering uitgereik word.
Maar iemand het foto’s van die gedenkstel op sosiale media laat uitlek en nou het die Reserwebank besluit om sommer reeds die voorbeelde van die reeks openbaar te maak “om verwarring en onnodige spekulasie hok te slaan”, het die bank Woensdagmiddag in ’n verklaring gesê.
As deel van die voorbereidings vir die bekendstelling is toetspakke van die nuwe geldnote aan lede van die breër kontantbedryf beskikbaar gestel. Dit is sodat masjiene wat geld uitspoeg, vir die nuwe note aangepas kan word.
Die voorkant van die nuwe R5-munt.
“Hoewel dié toetspakke aan streng reëls oor vertroulikheid onderworpe was, het dit onder die SARB se aandag gekom lekkasies het voorgekom wat daartoe gelei het dat sekere van die nuwe ontwerpe op sosiale media verskyn het,” lui die verklaring.
Die nuwe geldnote sal in alle denominasies beskikbaar wees: R10, R20, R50, R100 en R200.
Daar word verwag dat die nuwe note teen 18 Julie, die herdenking van Madiba se geboortedag, in omloop sal wees. Die nuwe note en die R5-muntstuk sal slegs vir ’n beperkte tyd saam met die huidige Mandela-geldnote beskikbaar wees. Albei stelle sal as wettige betaalmiddel aanvaar word.
Die agterkant van die nuwe R10-noot wat as deel van die Mandela-eeufees uitgereik word.
Die voorkant van die R10-noot wat as deel van die Mandela-eeufees uitgereik word.
Meer oor: Nelson Mandela | Mandeladag
Nuwe R5 gedenk geskiedkundige Griekwa-muntstukke